Merging .NET assemblies using ILMerge - CodeProject 10,960,251 members (46,432 online)
Last Visit: 31-Dec-99 18:00 Last Update: 25-Oct-14 11:17Refresh1 Weathered Rock Weekender Tote Bag for Sale by Jennifer Robin
R(218) G(183) B(99)
Default: R(218) G(183) B(99)
weekender tote bags nevada red rock
nov 26 11- 252 Die kind is nog jonger - Ingrid Jonker se 'pop' val stukkend - The flow
Ja, oor die algemeen is die musiek op Die Kind is nog Jonger donker en tragies. Daar is min pop-elemente op die dubbel-CD te vind, maar wel ‘n paar snitte wat neig na rock – byvoorbeeld Summer (for Simone) deur Rambling Bones, ‘n Hemel Vol Blou Akkers (Anton Goosen), Deep Dark Introverted Girl (deur The Radio Rats), Lied van die Grafgrawer (The Slashdogs), Ontvlugting (Eckard Potgieter) en Vir Uys Krige (Daniel Eeuwick feat. Piet Botha).
Die album is regtig eklekties en wyd in terme van genre – Anne van Schothorst (Ek het gedink), Ingrid Jonger & Tim Parr (Toemaar die Donker Man), Robbie Robb feat. Amritakripa (Face of Love) en Victor Wolf (Ballade van Drie Vriende) gebruik gesproke woord vir hulle verwerkings – en dan lewer Die Naaimasjiene, Francois Breytenbach Blom, Somerfaan en Mavis Vermaak liedjies wat harde kitare en “found sound”-klankgrepe gebruik om industriële, metal-, en electro-elemente by te dra.
‘n Groot vrees, natuurlik, met só ‘n projek, is die kans dat die diverse genres mense kan vervreem. Maar in die geval van Die Kind is Nog Jonger is alles redelik gebalanseerd en luisterbaar, en vloei die snitte aaneen in ‘n rustige versameling wat beide werk as agtergrondmusiek én as poësie. Dis ‘n digbundel vir die ore, waar elke gedig deur ‘n ander persoon vertolk is, en elke snit op ‘n nuwe manier afwyk van die Ingrid Jonker-ruggraat af.
Daar is baie op hierdie album om te waardeer. Selfs al is sekere snitte nou nie juis jou smaak nie, maak ander weer op daarvoor. Dis g’n mengelmoes nie, maar ook g’n popplaat nie. Dis eerder ‘n viering van musiek en poësie – in verskeie vorms.
Die Kind is Nog Jonger is ‘n dubbel-CD van musikale verwerkings van Ingrid Jonker gedigte. Dit sal binnekort by enige goeie musiekwinkel beskikbaar wees (spesifiek Mabu Vinyl en Revolution Records in Kaapstad, Music Moods in Pretoria & Centurion, Top CD in Pretoria, en High Fidelity in Killarney Mall Johannesburg. Khaya in Durban sal die album op vinyl hê.). Aanlyn is dit ook beskikbaar by raru.co.za en loot.co.za, en ‘n digitale download-weergawe by cdbaby.com. Binnekort ook op iTunes, Google Play, Liedjie.com, ens.
3 June 2016 4 June 2016 Floris GroenewaldAbraham van GeenBybel, Beeskraal, Die kind is nog jonger, Die Naaimasjiene, Francois Breytenbach Blom, Gert Vlok Nel, Inge Beckmann, Ingrid Jonker, Jim Neversink, Kalahari Surfers, Mavis Vermaak, Rambling Bones, Somerfaan, Terminatryx, The Radio Rats, Victor Wolf, Zaria
Previous Previous post: Hezron Chetty releases ‘See Journey’
Next Next post: Q&A: Acoustic Element releases For The Day (feat. Four)